የተባበሩት መንግስታት የህፃናት መርጃ ድርጅት /UNICEF/ ሰሞኑን ባወጣው ዘገባ መሰረት፣ ባለፈው የጎርጎሮሲያዊው 2016 ዓም በአማካይ እድሜያቸው ከአምስት ዓመት በታች የሆኑ 15 000 ያህል ህፃናት በየዕለቱ ሞተዋል። አብዛኞችን ህፃናት ለሞት የዳረገው ሊድን የሚችል በሽታ ወይም የተመጣጠነ ምግብ ያለማግኘት ቢሆንም፣ በወሊድ ጊዜም በሚያጋጥሙ ችግሮች የሚሞቱት ህፃናትም ብዙ መሆናቸውን አመልክቷል። ኢትዮጵያ ባለፈው ዓመት በርካታ ህፃናት ከሞቱባቸው አምስት ሀገራት አንዷ እንደሆነች UNICEF ገልጿል። ዶክተር አኒሳ በፍቃዱ የጎንደር ዩኒቨርስቲ ስፔሻላይዝድ ሆስፒታል ዋና ስራ አስፈፃሚ ናቸው። እናቶች ምጥ ሲይዛቸው ወዲያውኑ ሳያመነቱ ወደጤና ተቋም መሄድ አለባቸው ይላሉ።
